1. ΑΠΟΦ. ΥΠΟΥΡΓΟΥ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ ΕΡΓΩΝ Αριθ.103782 της 16 Μαΐου/7 Ιουλ. 1960 (ΦΕΚ Β΄  310) Περί κυρώσεως του Κανονισμού της Τηλεγραφικής Υπηρεσίας Έπαυσεν ισχύουσα από 1 Οκτ. 1971 δυνάμει του άρθρ. 77 της κατωτ. αποφ. 737655/1971, πλην των άρθρ. 88-92, άτινα διατηρηθέντα προσωρινώς εν ισχύϊ παρατίθενται κατωτέρω. Για τον νέο κανονισμό TELEX Εσωτερικού, βλέπε κατωτ. σελ. 434,11. Για την ισχύ πάσης φύσεως κανονισμών του ΟΤΕ βλέπε παρ. 4 άρθρ. δεύτερο Νόμ. 2257/2123 Νοεμ. 1994 (ΦΕΚ Α΄ 197), κατωτ. σελ. 554,09. Επίσης βλέπε και παρ. 18 άρθρο δεύτερο ιδίου Νόμ. 2257/94, σχετικά με το ύψος της εφάπαξ εισφοράς κυρίας τηλεφωνικής σύνδεσης. ΚΕΦΑΛΑΙΟΝ ΔΕΚΑΤΟΝ ΕΝΑΤΟΝ ΤΗΛΕΓΡΑΦΙΚΑΙ ΣΥΝΕΝΝΟΗΣΕΙΣ ΤΗΛΕΤΥΠΙΚΑ ΚΕΝΤΡΑ Τηλεγραφικαί συνεννοήσεις Άρθρ.88-α)Αι Δημόσιαι Αρχαί και οι ιδιώται δύνανται να ζητήσωσι την διενέργειαν τηλεγραφικών συνεννοήσεων δια των υπηρεσιών και εγκαταστάσεων του ΟΤΕ, μεταξύ δύο Γραφείων απ’ ευθείας επικοινωνούντων και δι’ ενός των εν χρήσει τηλεγραφικών συστημάτων (Μαρς-Τηλετύπου). β.(Καταργήθηκε από την περίπτ. ε της παρ. 1 άρθρ. 7 του Νόμ. 2225/18-20 Ιουλ. 1994, (ΦΕΚ Α΄ 121, Τόμ. 1 σελ. 52,41). γ)Η διάρκεια των τηλ/κών συνεννοήσεων είναι απεριόριστος εφ’ όσον υπάρχει ευχέρεια, άλλως περιορίζονται εις 30 λεπτά. δ)Τα τέλη των τηλεγραφικών συνεννοήσεων καθορίζονται δια του εκάστοτε ισχύοντος τηλεγραφικού Τιμολογίου. Υπηρεσία Τηλεγραφικών Συνδρομητών (TELEX) Άρθρ.89.-Ο Ο.Τ.Ε. δύναται να εγκαθιστά Τηλετυπικά Κέντρα εξαρτώμενα εκ των αυτοτελών Τηλεγραφείων ή των Τηλεπικοινωνιακών Κέντρων. Τα Τηλετυπικά Κέντρα είναι χειροκίνητα ή αυτόματα. Σύνδεσις Τηλεγραφικών Συνδρομητών Άρθρ.90.-α)Οι συνδεόμενοι εις τα Τηλετυπικά Κέντρα καλούνται Τηλεγραφικοί Συνδρομηταί. Προς τούτο εγκαθίσταται παρά τω συνδρομητή τηλετυπικόν μηχάνημα συνδεόμενον δι’ ατομικής γραμμής εις το Τηλετυπικόν Κέντρον. β)Οι συνδρομηταί Τηλετυπικού τινός Κέντρου, δύνανται: 1)Να διεξαγάγωσι τηλεγραφικάς συνεννοήσεις μετά συνδρομητών του αυτού Κέντρου. 2)Να διεξαγάγωσι τηλεγραφικάς συνεννοήσεις μετά συνδρομητών ετέρων πόλεων του εσωτερικού και του εξωτερικού. Αι υπό των ανωτέρω διεξαγόμεναι τηλεγραφικαί συνεννοήσεις δέον ν’ αναφέρωνται αποκλειστικώς εις τα συμφέροντα των συνδρομητών και ουχί τρίτων, απαγορευμένης της εξυπηρετήσεως τρίτων επί ποινή οριζομένη υπό του Νόμ. 4277/1929 «περί Τηλεγραφικής Ανταποκρίσεως». 3)Να καταθέσωσι δια του τηλετύπου των εις το Τηλεγραφείον παρ’ ω το Τηλετυπικόν Κέντρον εις ο συνδέονται τα προς αποστολήν τηλεγραφήματά των αντί να προσκομίζουν αυτά εις τας θυρίδας παραλαβής των τηλεγραφημάτων. 4)Να λαμβάνωσιν εκ του ιδίου Τηλεγραφείου τα επ’ ονόματί των αφικνούμενα τηλεγραφήματα, άτινα καταγράφονται εις το Τηλέτυπόν των και εν απουσία τούτων, αντί ταύτα να προσκομίζωνται υπό του διανομέως. (Αντί για τη σελ. 389(β) Σελ. 389(γ) Τεύχος 1289-Σελ. 45 Κανονισμός Τηλεγραφικής Υπηρεσίας 22.Ε.β.1 Δαπάναι εγκαταστάσεως τηλετυπικής  συνδέσεως Άρθρ.91.-α)Εις ας πόλεις λειτουργεί Τηλετυπικόν Κέντρον, πας τις δύναται τη αιτήσει του να γίνη συνδρομητής του Κέντρου τούτου, επί τη καταβολή των δαπανών κατασκευής της τηλεγραφικής συνδέσεως οριζομένων κατ’ αποκοπήν εις ποσόν ίσον προς την εκάστοτε ισχύουσαν εφ’ άπαξ εισφοράν δια την κατασκευήν μιας κυρίας τηλεφωνικής συνδέσεως. β)Επί πλέον των δαπανών τούτων, ο συνδρομητής οφείλει να καταβάλη την αξίαν της τηλετυπικής συσκευής, ήτις δύναται επίσης να παραχωρήται αυτώ προς χρήσιν επί τη καταβολή ενοικίου καθοριζομένου δι’ αποφάσεως του Υπουργείου Συγκοινωνιών και Δημοσίων Έργων, εν συσχετισμώ προς την αξίαν του μηχανήματος. γ)Αι Δημόσιαι Αρχαί και αι εφημερίδες δια την εγκατάστασιν της τηλετυπικής των συνδέσεως, καταβάλλουν τας αυτάς ως ανωτέρω δαπάνας ως και οι ιδιώται συνδρομηταί. δ)Δια γραμμάς τηλεγραφικών συνδέσεων αίτινες καταλήγουν εκτός σχεδίου πόλεως ή υπερβαίνουν από του οικείου Τηλεφωνικού κέντρου, εις την περιοχήν του οποίου ευρίσκεται το τηλέτυπον, τα εν τω Αστικώ Τηλεφωνικώ Κανονισμώ όρια, οι συνδρομηταί υποχρεούνται να καταβάλλωσι προσθέτους δαπάνας κατασκευής και πρόσθετον τέλος, καθοριζόμενα εν τω Τιμολογίω. ε)Δια γραμμάς τηλεγραφικών συνδέσεων, αι οποίαι ανήκουν εις την περιοχήν του αυτού Τηλετυπικού Κέντρου, δεν καταβάλλονται υπό των τηλεγραφικών συνδρομητών πρόσθετα τέλη, έστω και εάν τμήμα αυτών ευρίσκεται εις την περιοχήν δύο ή περισσοτέρων Αστικών Τηλεφωνικών Κέντρων. ς)Επί τη καταβολή των πραγματικών δαπανών εγκαταστάσεως και περιοδικών τελών, καθοριζομένων εν τω τηλεγραφικώ Τιμολογίω, επιτρέπεται να συνδεθώσιν εις την κυρίαν σύνδεσιν πρόσθετοι τηλετυπικαί συσκευαί χρησιμοποιούμεναι υπό του αυτού συνδρομητού εντός του αυτού ή ετέρου κτιρίου, εκείνου, εις ο είναι εγκατεστημένη η κυρία σύνδεσις. ζ)Δια τας περιπτώσεις μεταφοράς, εκχωρήσεως και διαδοχής ισχύουσιν αι αντίστοιχοι διατάξεις του Αστικού Τηλεφωνικού Κανονισμού. Σελ. 390(γ) Τεύχος 1289-Σελ. 46 η)Η συντήρησις των τηλετυπικών εγκαταστάσεων συμπεριλαμβανομένης και της ρυθμίσεως των τηλετυπικών συσκευών, ως και η άρσις των βλαβών ενεργείται αποκλειστικώς υπό της υπηρεσίας, επί τη καταβολή περιοδικών τελών, καθοριζομένων εν τω Τιμολογίω. θ)Η αντικατάστασις των φθειρομένων εξαρτημάτων γίνεται υπό του Ο.Τ.Ε. Δωρεάν μεν επί εγκαταστάσεων ανηκουσών εις τον ΟΤΕ, εφ’ όσον η φθορά δεν προήλθεν εξ υπαιτιότητος του συνδρομητού. Επί καταβολή δε της αξίας των αντικαθισταμένων μερών και των δαπανών τοποθετήσεως εις πάσαν άλλην περίπτωσιν. ι)Η παροχή ηλεκτρικής ενεργείας προς κίνησιν του κινητήρος του τηλετυπικού μηχανήματος, γίνεται υπό του συνδρομητού, δαπάναις αυτού και εις σημείον υποδεικνυόμενον υπό της υπηρεσίας. ια)Η δαπάνη της ηλεκτρικής ενεργείας βαρύνει τον συνδρομητήν. ιβ)Αι υποχρεώσεις της τε υπηρεσίας και των συνδρομητών καθοριζόμεναι εις ειδικόν Συμβόλαιον, υπογραφόμενον παρ’ αμφοτέρων, άρχονται από της ημέρας, αφ’ ης ετέθη εις λειτουργίαν η τηλετυπική σύνδεσις. ιγ)Διάρκεια της συμβάσεως ορίζεται τρίμηνος, αρχομένη από της πρώτης του επομένου της υπογραφής της μηνός, δυναμένης ν’ ανανεούται σιωπηρώς ανά τρίμηνον, εφ’ όσον δεν καταγγελθή εγγράφως υπό τινος των συμβαλλομένων εντός του δευτέρου μηνός εκάστης τριμηνίας. 22.Ε.β.1 Κανονισμός Τηλεγραφικής Υπηρεσίας Τέλη τηλεγραφικών συνδέσεων και Ανταποκρίσεων Τηλεγραφικών Συνδρομητών Άρθρ.92.-Οι τηλεγραφικοί συνδρομηταί υποχρεούνται εις την καταβολήν μηνιαίου βασικού τέλους, καθοριζομένου εν τω Τηλεγραφικώ Τιμολογίω. Προς τούτοις, καταβάλλονται τα κάτωθι τέλη. α)Δια συνεννοήσεις (ανταποκρίσεις) μεταξύ συνδρομητών του αυτού Τηλετυπικού Κέντρου, τέλος ανά 3 λεπτά καθοριζόμενον εν τω Τηλεγραφικώ Τιμολογίω. β)Δια ανταποκρίσεις διεξαγομένας μεταξύ συνδρομητών, δύο Κέντρων του εσωτερικού ανά 3λεπτον το ήμισυ του τέλους μιας τηλεφωνικής συνδιαλέξεως ήτις ενεργείται μεταξύ των δύο τούτων Κέντρων. γ)Δια συνεννοήσεις ενεργουμένας με συνδρομητάς του εξωτερικού, το τέλος μιας τηλεγραφικής συνεννοήσεως καθορίζεται κατόπιν συμφωνίας των δύο Υπηρεσιών. δ)Αι δημοσιογραφικαί υπεραστικαί δια τηλετύπου συνεννοήσεις, αι διεξαγόμεναι από της 22ας μέχρι της 6ης ώρας υπόκεινται εις το ήμισυ των τελών των συνήθων τηλετυπικών συνεννοήσεων. ε)Δια την εις το Τηλεγραφείον κατάθεσιν δια του τηλετύπου υπό του συνδρομητού των τηλεγραφημάτων του, ως και αντιστρόφως δια την μεταβίβασιν εκ του Τηλεγραφείου εις το τηλέτυπον του συνδρομητού των επ’ ονόματί του αφικνουμένων τηλεγραφημάτων, ουδέν τέλος εισπράττεται. ς)Δια τας μετά προειδοποιήσεως τηλεγραφικάς συνεννοήσεις εισπράττεται πρόσθετον τέλος ίσον προς το 1/3 του τέλους συνήθους συνεννοήσεως διαρκείας τριών λεπτών. ζ)Εις περίπτωσιν ματαιώσεως τηλεγραφικής συνεννοήσεως, υπαιτιότητι της τηλεγραφικής υπηρεσίας, ή λόγω σιωπής του τηλετύπου του καλουμένου συνδρομητού, ουδέν τέλος εισπράττεται. η)Εις περίπτωσιν ματαιώσεως τηλεγραφικής συνεννοήσεως υπαιτιότητι του καλούντος ή του καλουμένου χρεούται ποσοστόν τελών εις βάρος του πρώτου ως και επί των τηλεφωνικών συνδιαλέξεων. θ)Τα βασικά τέλη των τηλεγραφικών συνδέσεων, τα τέλη αστικών και υπεραστικών συνεννοήσεων, το ενοίκιον εφ’ όσον το τηλέτυπον παρεχωρήθη επί εκμισθώσει, καταχωρούνται εις λογαριασμόν κατά συνδρομητήν και εισπράττονται εντός του Α 10ημέρου του επομένου μηνός. Ταύτα δυνατόν να συνεισπράττωνται μετά των τελών της τηλεφωνικής συνδέσεως του συνδρομητού εφ’ όσον κέκτηται τοιαύτην. 